JAV Aukščiausiojo teismo pirmininkas

JAV Aukščiausiojo teismo pirmininkas – tai aukščiausias pagal rangą JAV Aukščiausiojo teismo teisėjas ir JAV federalinės teismų sistemos pareigūnas. JAV Senatui pritarus pirmininką, kaip ir kitus Aukščiausiojo teismo teisėjus, skiria JAV prezidentas. 

JAV Aukščiausiojo teismo pirmininkas turi pakankamai didelę įtaką nagrinėjamų bylų atrinkimui, pirmininkauja teismo posėdžiams, parenka teisėją, kuris surašo priimtą teismo sprendimą, tačiau pirmininko balsas, priimant sprendimus, yra lygiavertis kitų Aukščiausiojo teismo teisėjų balsams.

 Pirmininkavimas apkaltos procesams 

Aukščiausiojo teismo pirmininkas yra tiesiogiai minimas JAV Konstitucijoje, kurioje nurodoma, kad „JAV Aukščiausiojo teismo pirmininkas pirmininkauja JAV prezidento apkaltos procesui.“ Iš viso vyko trys apkaltos procesai, kuriems pirmininkavo JAV Aukščiausiojo teismo pirmininkai: Salmonas P. Čeisas (prezidento Endriu Džonsono apkaltai 1868 m.), Viljamas Renkvistas (Bilo Klintono apkaltai 1999 m.) ir Džonas Robertsas (Donaldo Trampo apkaltai 2020 m.) Robertsas atsisakė pirmininkauti antrajam prezidento Donaldo Trampo apkaltos procesui. Vietoj jo procesui pirmininkavo JAV Senato laikinasis pirmininkas Patrikas Lihis. Nors Konstitucijoje nenurodyta, pagal JAV Senato taisykles JAV Aukščiausiojo teismo pirmininkas turėtų pirmininkauti ir JAV viceprezidento apkaltos procesui. Ši taisyklė įvesta siekiant išvengti galimybės, kad JAV viceprezidentas pirmininkautų savo paties apkaltos procesui.

 Priesaikų priėmimas 

JAV Aukščiausiojo teismo pirmininkas tradiciškai priima išrinktojo JAV prezidento priesaiką. Tai yra tiesiog paprotys, JAV Aukščiausiojo teismo pirmininkas neturi konstitucinės pareigos vykdyti šią funkciją. JAV Konstitucijoje apskritai nėra nurodoma, kas turi priimti išrinktojo prezidento priesaiką. Pirmininkas taip pat priima naujai paskirtų Aukščiausiojo teismo teisėjų priesaikas, o vyriausias pagal pareigų vykdymo trukmę Aukščiausiojo teismo teisėjas priima naujojo Aukščiausiojo teismo pirmininko priesaiką. Tačiau istorijoje buvo iš viso 8 atvejai, kai prezidento priesaiką priėmė ne JAV Aukščiausiojo teismo pirmininkas.

 JAV Aukščiausiojo teismo pirmininkai  

 Pirmininkas Kadencijos trukmė Paskyręs prezidentas 1  120px  Džonas Džėjus(1745–1829) –(Atsistatydino) Džordžas Vašingtonas 2 120px Džonas Rutledžas(g. 1739–1800) – (Atsistatydino Senatui nepritarus kandidatūrai) 3 120px Oliveris Elsvorfas(1745–1807) –(Atsistatydino) 4 120px Džonas Maršalas(1755–1835) –(Mirė) Džonas Adamsas 5 120px Rodžeris Tanėjus(1777–1864) –(Mirė) Endriu Džeksonas 6 120px Salmonas P. Čeisas(1808–1873) (Mirė) Abraomas Linkolnas 7 120px Morisonas Veitas(1816–1888) –(Mirė) Ulisas Grantas 8 120px Melvilis Fiuleris(1833–1910) –(Mirė) Gruveris Klyvlendas 9 120px Edvardas Daglasas Vaitas(1845–1921) –(Mirė) Viljamas Hovardas Taftas 10 120px Viljamas Hovardas Taftas(1857–1930) –(Išėjo į pensiją) Vorenas Hardingas 11 120px Čarlzas E. Hjuzas(1862–1948) –(Išėjo į pensiją) Herbertas Huveris 12 120px Harlanas F. Staunas(1872–1946) –(Mirė) Franklinas D. Ruzveltas 13 120px Fredas Vinsonas(1890–1953) –(Mirė) Haris S. Trumenas 14 120px Erlas Vorenas(1891–1974) –(Išėjo į pensiją) Dvaitas Eizenhaueris 15 120px Vorenas Burgeris(1907–1995) –(Išėjo į pensiją) Ričardas Niksonas 16 120px Viljamas Renkvistas(1924–2005) –(Mirė) Ronaldas Reiganas 17 120px Džonas Robertsas(g. 1955) –Dabartinis pirmininkas Džordžas V. Bušas

 Taip pat skaitykite 
JAV Aukščiausiojo Teismo teisėjų sąrašas

 Šaltiniai 

Kategorija:JAV Aukščiausiojo Teismo teisėjai